Gelanoras
Gelanoras (sen. gr. Γελάνωρ) – Inacho palikuonis, karaliavęs Arge, kai į miestą atvykęs Danajas. Pastarasis irgi kildinęs save iš Inacho ir todėl pretendavęs į sostą. Argiečiai ginčą išsprendę Danajo naudai. Tai padaryti jiems padėjęs ženklas: vilkas užpuolęs priešais miestą besiganančią kaimenę ir įveikęs jautį. Anot Aischilo, Gelanoras vadintas Pelasgu: jis priėmęs Danają ir sergėjęs jo dukteris nuo Aigipto sūnų, tačiau buvęs nugalėtas ir palikęs šalį; po to argiečiai karaliumi pasirinkę Danają.